**КОМИСИЯ ПО ВЗАИМОДЕЙСТВИЕТО С НЕПРАВИТЕЛСТВЕНИТЕ ОРГАНИЗАЦИИ И ЖАЛБИТЕ НА ГРАЖДАНИТЕ**

**П О К А Н А**

За участие на неправителствени организации в избор на техни представители и експерти за членове на Обществения съвет към Комисията по взаимодействието с неправителствените организации и жалбите на гражданите

1. На основание чл.4, ал.1 от Правилата за определяне на представители на неправителствените организации за членове на Обществения съвет към Комисията по взаимодействието с неправителствените организации и жалбите на гражданите, Комисията отправя покана за заявяване на участие.
2. Неправителствените организации, желаещи да участват в избора, следва да отговарят на следните критерии, определени в чл.3 от Правилата:

* Да са регистрирани по Закона за юридическите лица с нестопанска цел;
* Да са осъществявали своята дейност **не по- малко от 3 години** преди датата на подаване на заявление за участие в една от следните области на компетентност:
* Развитие на гражданското общество;
* Развитие на местните общности;
* Законодателство и публични политики;
* Правосъдие, вътрешна сигурност и обществен ред;
* Европейски въпроси и политики;
* Икономическо развитие;
* Социални въпроси и пазара на труда;
* Здравеопазване;
* Правата на хората с увреждания
* По политиките за българите в чужбина;
* Защита правата на човека;
* Етническите въпроси и миграцията;
* Правата на жените и равнопоставеност на половете;
* Младежки въпроси и политики;
* Правата на децата;
* Образование и наука;
* Култура и културно- историческо наследство;
* Екология и околна среда;
* Физическо възпитание и спорт;
* Дарителство и доброволчество;
* Транспорт и информационни технологии;
* Имат опит в разработването, изпълнението, мониторинга или оценката на стратегии, програми, проекти и политики в посочената област.
* Притежават експертен капацитет.

1. Заинтересованите неправителствени организации подават до Комисията заявление за участие / Приложение № 1/
2. Към заявлението за участие се прилагат следните документи, определени в чл. 5 от Правилата.
3. Заявлението за участие и придружаващите го документи се подават в срок до **3 юли 2017** г., включително на имейла на Комисията: [kvnojg@parliament.bg](mailto:kvnojg@parliament.bg) или на адрес: град София, пл.“Княз Александър I“ № 1, Комисия по взаимодействието с неправителствените организации и жалбите на гражданите, Народно събрание на Република България.

**Забележка**: За допълнителна информация може да се обръщате към експертите на Комисията на телефон (02) 939 36 40

Приложения към поканата за участие:

1. Приложение № 1 – Заявление
2. Приложение № 2- Декларация
3. Приложение № 3 – Декларация
4. Разясняване към процедурата за избор на членове на Обществения съвет.